Document ID: 31996R1476

Uredba Komisije št. 1476/96 (ES)
z dne 26. julija 1996
o odprtju kvot za uvoz tekstilnih izdelkov, ki se uvrščajo v kategoriji 87 in 109, iz Severne Koreje in o spremembah prilog IV in V k Uredbi Sveta (ES) št. 517/94 o skupnih pravilih za uvoz tekstilnih izdelkov s poreklom iz nekaterih tretjih držav
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti [1], nazadnje spremenjene z Uredbo (ES) št. 538/96 [2], in zlasti člena 3(3) in 5 v zvezi s členom 25(4) Uredbe,
ker člen 3(3) Uredbe (ES) št. 517/94 določa, da se lahko tekstilni izdelki iz Priloge V s poreklom iz držav, omenjenih v tej prilogi, v Skupnost uvozijo le, če je bila v skladu z ustreznim postopkom, določenim v členu 25, določena letna količinska omejitev;
ker je Komisija prejela zahtevke treh držav članic zaradi uvedbe uvoznih količinskih omejitev za izdelke, ki se uvrščajo v kategoriji 87 (rokavice, palčniki in dolge rokavice brez prstov, razen pletene ali kvačkane) in 109 (ponjave, jadra, platnene strehe in zunanje platnene navojnice (tende)) s poreklom iz Severne Koreje (naštete v Prilogi V Uredbe (ES) št. 517/94), da bi bile izpolnjene nekatere zahteve trga; ker je po posvetovanju v okviru odbora, ustanovljenega na podlagi člena 25 Uredbe (ES) št. 517/94, primerno, zlasti glede na položaj zadevne industrije Skupnosti, da se določijo letne količinske omejitve za uvoz izdelkov, ki se uvrščajo v kategoriji 87 in 109, s poreklom iz Severne Koreje v Skupnost v višini 5 ton in 10 ton, ki se začne uporabljati z začetkom veljavnosti te uredbe; ker je treba ustrezno spremeniti prilogi IV in V Uredbe (ES) št. 517/94; ker se zadevne kvote upravljajo v interesu pravne varnosti; v skladu s členom 17 te uredbe;
ker so ti ukrepi v skladu z mnenjem odbora, ustanovljenega z Uredbo (ES) št. 517/94,
SPREJELA NASLEDNJO UREDBO:
Člen 1
Za uvoz tekstilnih izdelkov iz kategorij 87 in 109 iz Severne Koreje v Skupnost veljata letni količinski omejitvi 5 in 10 ton.
Zgoraj določeni količinski omejitvi se uporabljata v skladu s členom 17 Uredbe (ES) št. 517/94.
Člen 2
Prilogi IV in V Uredbe (ES) št. 517/94 se spremenita, kakor je navedeno v Prilogi te uredbe.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. julija 1996

Labels: 3
18
1